open-index/open-wikipedia-markdown huggingface dataset:
מרחק צ'בישב

**מרחק צ'בישב** (או מטריקת מקסימום או מטריקת L_\infty) הוא מטריקה המוגדרת על מרחב וקטורי בו המרחק בין שני וקטורים הוא ההפרש המקסימלי המתקבל בין הקואורדינטות שלהם בממדים השונים. הוא קרוי על-שם פפנוטי צ'בישב.

מרחק צ'בישב גם ידוע כ**מרחק ה[[שחמט]]**: הוא שווה למספר הצעדים המינימלי שהמלך עושה בלוח שחמט כדי להגיע למשבצת כלשהי (המלך יכול לנוע אופקית, אנכית ובאלכסון). למשל המרחק בין ו5 ל ו1 או ב1 הוא: 4.

במטריקה זו, מעגל ברדיוס r, הוא קבוצת הנקודות עם מרחק צ'בישב r מנקודת המרכז. צורת המעגל כאן היא ריבוע שצלעותיו באורך 2r והן מקבילות למערכת הצירים של הקואורדינטות. בלוח שחמט בו נעשה שימוש במרחק צ'בישב דיסקרטי ולא רציף, מעגל עם רדיוס r הוא ריבוע שצלעו 2r (יש למדוד ממרכז המשבצת למרכז המשבצת ולא את המשבצות עצמן). מספר המשבצות בכל צלע הוא 2r+1. למשל עיגול עם רדיוס 1 בלוח שחמט יהיה ריבוע עם 3\times3 משבצות. 

## הגדרה
מרחק צ'בישב בין שני וקטורים או נקודות p ו-q עם קואורדינטות p_i ו-q_i בהתאמה הוא: 

:D_{\rm Chebyshev}(p,q) := \max_i(|p_i - q_i|).\ 

בשני ממדים, כלומר בגאומטרית המישור, אם לנקודות *<math>p</math>* ו-*<math>q</math>* יש קואורדינטות קרטזיות (x_1,y_1) ו-(x_2,y_2) אז מרחק צ'בישב שלהן הוא:

:D_{\rm Chess} = \max \left ( \left | x_2 - x_1 \right | , \left | y_2 - y_1 \right | \right ) .

## השוואה בין מטריקות מרחק צ'בישב ומרחק מנהטן
במימד אחד, כל המטריקות שווה היות שהן הערך המוחלט של ההפרש.

בשני ממדים קיימת שקילות בין  מרחק צ'בישב למרחק מנהטן:
* בשניהם צורת המעגל היא ריבוע.
* במרחק צ'בישב הריבוע מקביל לצירי הקואורדינטות ובמרחק מנהטן הוא בזווית \pi/4 (45°) אליהן.
* אורך הצלע שונה: במרחק צ'בישב הוא 2r ואילו במרחק מנהטן \sqrt{2}r.
ניתן לראות את השקילות של שניהם במישור על ידי סיבוב והכפלה בקבוע. 

אולם לא ניתן להכליל שקילות זו לשלושה ממדים ויותר: ספירה  הנוצרת על ידי שימוש במרחק צ'בישב כמטריקה, תיצור קובייה שפאותיה ניצבות לאחד מצירי הקואורדינטות, בעוד שהספירה הנוצרת על ידי שימוש במרחק מנהטן יוצרת אוקטהדרון. אלה הם פאונים דואלים עם תכונות שונות.

## שימושים
מרחק צ'בישב משמש בלוגיסטיקה של מחסנים היות שהוא מודד היטב את הזמן הנדרש לעגורן גשר להעביר חפצים מנקודה לנקודה. העגורן יכול לנוע בציר ה-x או בציר ה-y או באלכסון אך בכל המקרים מהירותו זהה. 

על רשת (כמו לוח השחמט) הנקודות הנמצאות במרחק צ'בישב 1 מנקודה נתונה מהווים את סביבת מור של אותה נקודה.

## קישורים חיצוניים
* 

קטגוריה:גאומטריה לא אוקלידית
קטגוריה:מרחבים מטריים
Shakira in Concert: El Dorado World Tour

***Shakira in Concert: El Dorado World Tour*** (בעברית: **שאקירה בהופעה חיה**) הוא אלבום ההופעה החמישי של הזמרת-יוצרת הקולומביאנית שאקירה, אשר יצא לאור ב-13 בנובמבר 2019. אלבום ההופעה יצא לאור על ידי חברת התקליטים סוני מיוזיק לטין.

ההופעה אשר עליה נתמך האלבום התקיימה בלוס אנג'לס שבארצות הברית, שנה קודם לכן.

## רקע והפקה
ב-26 במאי 2017, הוציאה שאקירה את אלבום האולפן האחד עשר שלה, ''El Dorado''. לאחר מכן, ב-3 ביוני 2018, יצאה לסיבוב ההופעות השישי שלה "El Dorado World Tour", שם קיימה למעלה מ-50 מופעים.

במהלך סיבוב ההופעות, קיימה הופעה בלוס אנג'לס, אשר צולמה ויצאה כסרט קולנוע בשנת 2019. כמו כן, יצאה ההופעה בפורמט של תקליטור ו-DVD.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי הופעה של שאקירה
קטגוריה:אלבומי הופעה באנגלית
קטגוריה:אלבומי הופעה בספרדית
קטגוריה:אלבומים שהופקו על ידי שאקירה
קטגוריה:אלבומי חברת סוני מיוזיק לטין
טטרה 700

**טטרה 700** (בצ'כית: **Tatra 700**) היא מכונית סלון מתוצרת יצרנית הרכב הצ'כית **[[טטרה (רכב)|טטרה]]** (באנגלית: **Tatra company**) אשר יוצרה בין השנים 1996–1999.

## תצורות "טטרה 700"

* 2 דלתות - סלון.
* 4 דלתות - סלון.
## תאוצות דגמי "טטרה 700"
* תאוצה בין 0–100 קמ"ש היא 10.8 שניות (מנוע 3,495 סמ"ק המפיק 201 כ"ס)
* תאוצה בין 0–100 קמ"ש היא 7.5 שניות (מנוע 4,479 סמ"ק המפיק 234 כ"ס)
* תאוצה בין 0–100 קמ"ש היא 5.0 שניות (מנוע 4,589 סמ"ק המפיק 430 כ"ס, דגם "GT")

## דגמים
* "V8 3.5i"
* "V8 4.4i"
* "V8 4.6 GT"

## תמונות

קובץ:Kopřivnice, Technické muzeum Tatra, exponát (118).jpg | "טטרה 700"
קובץ:T700 2.JPG | "טטרה 700"
קובץ:Lešany, vojenské muzeum, Tatra 613 II.JPG | "טטרה 700"
קובץ:Tatra 700 M97.JPG | "טטרה 700"
קובץ:Lešany, Vojenské muzeum, Tatra 700 (jiná přední maska).JPG | "טטרה 700"


## ראו גם
* טטרה
* טטרה 87

## קישורים חיצוניים

* 

## הערות שוליים

קטגוריה:דגמי מכוניות שהושקו ב-1996
קטגוריה:מכוניות סלון
קטגוריה:כלי רכב המיוצרים בצ'כיה
קטגוריה:מכוניות מנוע אחורי
700
בית מובילשט

200px|ממוזער|שמאל|סמל משפחת מובילה בפולין
**בית מובילשט** (ברומנית: **Movilești** או **בני מובילה** או **מוגילה** (ברומנית: **Movilă** או **Moghilă**, בפולנית: **Mohyła**, בכתב קירילי:**Могила**, בהיגוי אוקראיני: מוהילה) היו משפחת בויארים רומנים מחבל מולדובה, שנקשרו ביחסי נישואין עם בית מושאט, שושלת של שליטי מולדובה, וכן עם משפחות מגנטים פולנים.

## השם
ברומנית  משמעות המילה "מובילה" היא "תל". המילה היא ממקור סלאבי ושמשמעותה המקורית  "מוגילה" הייתה "קבר".
לפי האגדה, המסופרת בספרו של יון נקולצ'ה "שורה של דברים" שם המשפחה קשור לדמות ה"אפרוד" (נושא כלים) פוריצ'ה, בויאר זוטר בימי השליט שטפן הגדול של מולדובה (1504-1457). בזמן קרב נגד ההונגרים עזר האפרוד פוריצ'ה לשליט שטפאן שאיבד את סוסו, לרכב על סוס חדש. פוריצ'ה כרע ברך והתכופף כדי שהשליט, שהיה נמוך קומה, יטפס עליו ויוכל לרכב על הסוס.  
אחרי שניצח בקרב, שטפאן העניק לפוריצ'ה אחוזות רחבות ידיים, את התפקיד "ארמאש" ופסק ששם משפחתו של פוריצ'ה (שמשמעותו היה "פרעוש") אינו מתאים והוא ישונה ל"מובילה", כלומר "תל".

## היסטוריה
משפחת מובילה הגיעה לגדולות בסוף המאה ה-16. חלק מבניה תמכו בברית עם האיחוד הפולני-ליטאי, יצרו קשרי נישואים עם משפחת פוטוצקי הפולנית ומאימת הפלישות העות'מאניות מצאו מקלט בדרום פולין. 

במהלך השנים מנציגים של משפחה זו עלו לשלטון בנסיכויות הרומניות - מולדובה ווולאכיה, בעזרת תמיכה פולנית. אחרי שנת 1634 הם נעלמו מהתחרות על כס המלכות בנסיכויות אלה ושרדו בחברי השלאכטה הפולנית. למשפחתם היה סמל אופייני לאצולה הפולנית.

## נציגים
### שליטים
בנסיכות מולדובה:
*ירמיה מובילה - ייסד את מנזר סוצ'ביצה ואת כנסיית עליית מרים השמיימה בברטסק-לבוב, ייסד את העיר מוהיליב- פודילסקי
היו לו שלוש בנות:
*ראינה (רגינה) מוהילה - נשואה לנסיך מיכאל וישנבייצקי (ממשפחת קוריבוט); ייסדה את המנזר אנה הקדושה 
*קתרינה מובילה (בפולנית:קטז'ינה מוהילה), נשואה לנסיך סמואיל קורצקי 
*מריה עמליה מובילה (מוהילה), 
*אנה - נשואה 4 פעמים, עם:
::מקסימיליאן פז'רמבסקי
::יאן שנג'יבוי צ'ארנקובסקי
::ולדיסלב מישקובסקי
::סטניסלב "רוורה"  פוטוצקי
*מריה עמליה מובילה - נשואה לוויבוד מברצלב, סטפאן פוטוצקי

*סימיון מובילה
*מיכאיל מובילה
*קונסטנטין מובילה
*אלכסנדרו מובילה
*מירון ברנובסקי-מובילה
*מויסה מובילה

בוולאכיה: 
*סימיון מובילה
*גבריל מובילה

### אחרים
*פטרו מוהילה – מיטרופוליט קייב, קדוש של הכנסיות האורתודוקסיות הרוסית, האוקראינית והרומנית
*גריגורה אורקה – כרוניקן, בויאר בכיר בדרגות לוגופט, ספטאר וורניק גדול

## קישורים חיצוניים

## הערות שוליים

קטגוריה:בויארים רומנים
אולג אטקוב

**אולג יורייביץ' אטקוב** (ברוסית: **Олег Юрьевич Атьков**; ) הוא קוסמונאוט סובייטי שטס לחלל כחבר צוות תחנת החלל סאליוט 7.

## קורות חיים
אולג אטקוב נולד בכפר חבורוסטיאנקה במחוז קויבישב. בשנת 1966 הוא סיים בית הספר בעיר חרסון, והחל ללמוד רפואה בסימפרופול. במהלך הלימודים הוא התחתן, עבר למוסקבה וסיים בה לימודי רפואה בשנת 1973. במקביל לעבודה כרופא הוא עסק במחקרים שונים וסיים פוסט דוקטורט.

ב-1975 החל אטקוב לעבוד במרכז הכנת הקוסמונאוטים, ואף הוצע לו להתחיל בהכנות לטיסה, אך הוא סירב. בשנת 1982 הוחלט לשלוח לחלל את קונסטנטין פאוקטיסטוב, שכבר היה בן 56 ובצמוד אליו לשלוח רופא. בעקבות כך החל אטקוב בהכנות לטיסה. לבסוף בוטלה טיסתו של פאוקטיסטוב עקב הרעה במצב בריאותו.

ב-1983 שוגר אטקוב לחלל בחללית סויוז T-10 לצד לאוניד קיזים (מפקד צוות) וולדימיר סולוביוב. הם התחברו לתחנת החלל סאליוט 7 והחלו לפעול כמשלחת מס' 3. אטקוב שהה בתחנת החלל מעל ל-235 ימים וחזר בחללית סויוז T-11. במהלך תקופה זו הוא ביצע מספר רב של מחקרים.

לאחר חזרה מחלל, חזר אטקוב לעסוק במחקרים בתחום הרפואה ובמקביל החל ללמד. בהמשך מונה לפרופסור.

ב-2002 החל לכהן בתפקידי ניהול במערכת מסילות הברזל הרוסית. הוא סיים עבודה בתחום זה בשנת 2015.

## קישורים חיצוניים

* תקציר נתונים באתר ספייספאקטס
* נתונים מאנציקלפדיית החלל
* ביוגרפיה באתר רוסקוסמוס 
* ביוגרפיה מפורטת 

קטגוריה:קוסמונאוטים סובייטים
קטגוריה:מעוטרי גיבור ברית המועצות
קטגוריה:מעוטרי עיטור לנין
קטגוריה:רופאים רוסים
קטגוריה:אישים שהונצחו על בולי ברית המועצות
קטגוריה:סובייטים שנולדו ב-1949
זיוה שמרת

**זיוה שמרת (שולקיס) (נולדה ב-[[1937]]) ** היא דוגמנית עבר ישראלית. נבחרה לסגנית שנייה, בתחרות מיס עולם 1959.

## ביוגרפיה
שמרת נולדה וגדלה בקריית חיים, בתחרות מלכת היופי 1959 הייתה לסגנית שנייה, בתחרות מיס עולם באותה שנה נבחרה לסגנית שנייה. במסגרת ההכנות לתחרות בלונדון לקחה חלק באירוע למען מכון וינגייט שנערך במועדון ספורט לאומי בלונדון העיר בה נערכה בתחרות.

לאחר מכן נהייתה לדוגמנית מובילה ובין התצוגות שהופיעה בהן נמנות תצוגת שמלות כלה של מעצבים מובילים בתל אביב, תצוגת אופנה ישראלית ביריד ניו יורק, תצוגה של חברת אקרילן, ושל בית האופנה "גליה מודל"http://jpress.org.il/Olive/APA/NLI_heb/SharedView.Article.aspx?href=HRT%2F1961%2F10%2F19&id=Ar00312&sk=0C453DC7 ותצוגה של הקונגרס הבינלאומי לפרוונים שנערכה בתל אביב,

ב-1972 לקחה חלק במשלחת ישראלית לארצות הברית במסגרת שבוע ישראל,

## הערות שוליים

קטגוריה:משתתפות בתחרות מלכת היופי (ישראל)
קטגוריה:משתתפות בתחרות מיס עולם 1959
קטגוריה:ישראליות שנולדו ב-1937
קטגוריה:ישראלים שנולדו ב-1937
ריצ'רד קורדרי

**ריצ'רד קורדרי** (באנגלית: **Richard Cordery**) הוא שחקן אופי בריטי המופיע בקולנוע, בטלוויזיה ובתיאטרון.

## קריירה
### קולנוע וטלוויזיה
בטלוויזיה הופיע קורדרי בין השאר בתפקיד דניס דודס בסדרה "דוק מרטין", בדמות ג'ורג' קולייר בסדרת הדרמה "וייטצ'אפל", בתפקיד סר סמפסון רייט בפרק בסדרה "Garrow's Law", ובתפקיד ד"ר ג'ון קול בסדרה "רציחות במידסומר". הוא גילם את דוק דה ראגוס בסרט "עלובי החיים" משנת 2012. בסדרה המבוססת על דמויות מספריו של צ'ארלס דיקנס, "עלילות דיקנס" שיחק קורדרי בתפקיד סר לסטר דדלוק.

ב-2013 הופיע קורדרי בסרט "כל הזמן שבעולם" בתפקיד הדוד דזמונד, "חביב אבל מאותגר שכלית", דודו של הפרוטגוניסט טים.

### תיאטרון
חלק גדול מהקריירה של קורדרי הייתה בתיאטרון. הוא הופיע בתפקידים שייקספיריים רבים כגון בטרגדיה "רומיאו ויוליה" (1991), בטרילוגיה "הנרי השישי" (2000), בדרמה "ריצ'רד השלישי" (2001), במחזה "מקבת'" (2004), ובקומדיה "אגדת חורף". ב-2002 גילם קורדרי את מנניוס בהפקה של תיאטרון סוואן למחזה "קוריולנוס" מאת שייקספיר. עוד באותה שנה הופיע בתפקיד פלסטאף במחזה שייקספירי נוסף "נשות וינדזור העליזות". ב-2005 שיחק קורדרי בתפקיד מלווליו בהפקה של תיאטרון רויאל שייקספיר למחזה "הלילה השנים עשר".

ב-2008 שיחק קורדרי בתפקיד ראסל בלקבורו במחזה "Waste" בתיאטרון אלמיידה. בשנה לאחר מכן הופיע במחזמר "האביב מתעורר" בתיאטרון ליריק. ב-2011 גילם קורדרי את הכומר קאנון צ'זיובל בהפקה של המחזה "חשיבותה של רצינות" בתיאטרון רוז שברובע קינגזטון בלונדון. הדיילי טלגרף שיבח את הופעתו במחזה.

### חיים אישיים
קורדרי היה בעבר מורה שלימד בבית ספר תיכון בלונדון.

## פילמוגרפיה

## קישורים חיצוניים

## הערות שוליים

קטגוריה:שחקני קולנוע וטלוויזיה בריטים
המגפר

**המגפר** היה מפעל ישראלי לייצור מוצרי גומי ונעליים, שפעל תחת שם זה משנות ה-30 של המאה ה-20 עד שנות ה-80.
## היסטוריה
המגפר נוסד ב-1935 במפרץ חיפה כמפעל קואופרטיבי לייצור מוצרי גומי, בפרט גיפור צמיגים, תהליך המקנה למוצר קושי, גמישות ועמידות. מפעולת הגיפור נגזר שמו של המפעל. במהלך מלחמת העולם השנייה התרחבה פעילותו לשיפוץ צמיגים לצבא הבריטי. 

בשנות ה-40 נרכש המגפר על ידי ההסתדרות ושולב בקבוצת סולל בונה, בניהולו של יוסף טייכר. בהמשך התמקד המגפר בייצור נעליים, הוא היה אחד ממפעלי חברת חברת העובדים, והוחזק בשותפות על ידי "כור תעשיות", "המשביר המרכזי" וחברת "נוע". בתחילה ייצרו נעלי צבא. ב-1954 בעקבות הסכם עם חברה קנדית, החלו לייצר נעלי עבודה מעור ומגפי גומי. בשנות ה-50 וה-60 ייצר המפעל כ-50 דגמי נעליים שונים. הנעליים יוצרו על פי פטנט, שאיחד בין עור הנפה והגומי בעודו רך, ללא תפר או סרט מאחד. המגפר ייצרו גם נעלי ספורט לפי הסכמי ידע עם החברות האמריקאיות Welco ו-Ro-search. ב-1968, בעקבות הסכם ידע עם חברת "סלמנדר" האירופאית, החל המפעל לייצר את המותג "יגואר", נעל חצאית אלגנטית, שזכתה לפופולריות רבה.

בשנת 1958 רכש 50% מהבעלות על מפעל הנעליים "אינגום" בנתניה.

בשנת 1964 המפעל בחיפה העסיק כ-300 עובדים ושיווק 1,100,000 זוגות נעליים.

בשנת 1968 רכש את מפעל "נעלי ירושלים" שייסד נחמן חבס. ב-1979 החל המפעל לייצר נעליים של המותג הצרפתי "קיקרס" (Kickers).

בשנות ה-70 וה-80 ייצר המפעל דגם של נעלי "פלדיום" (מותג צרפתי), שאומץ על ידי יחידות העילית של חיל הים הישראלי: שייטת 13 וילת"ם והיה אהוד גם על בני הנוער. 

נעלי הבית החורפיות של המגפר, מבד עבה בגווני חום בדוגמת פסים או משבצות, היו פופולריות מאוד בישראל במשך 40 שנה, עד כדי כך ששימשו גם להליכה מחוץ לבית. הדמות קיפי בן קיפוד מרחוב סומסום (בגילומה של שרי צוריאל) נעלה אותן, דבר שתרם אף הוא לפופולריות שלהן.

אהרון מידן, שהיה מנהל אגף השיווק של המגפר בין השנים 1984–1987, מיתג מחדש את החברה ושמה שונה ל"מגה". המפעל שכר את שירותיו של המעצב האיטלקי ג'יאן-פרנקו ג'ירוטי ומיתג את מוצריו תחת הסיסמה: "מגה ג'ירוטי - האיש שנולד עם נעל ביד".

המפעל נסגר בשנת 1990, ובמקומו הוקם המרכז המסחרי "חוצות המפרץ".

## תמונות
* ייצור ושיפוץ צמיגים במפעל המגפר:

המגפר, מפרץ חיפה-ZKlugerPhotos-00132mh-090717068512da72.jpg|1944
המגפר-ZKlugerPhotos-00132l6-090717068512ace4.jpg|1942
המגפר-ZKlugerPhotos-00132l6-090717068512ace2.jpg|1942
המגפר-ZKlugerPhotos-00132l6-090717068512acc0.jpg|1942


* ייצור נעליים בהמגפר:

בית החרושת "המגפר", מפרץ חיפה-ZKlugerPhotos-00132p5-09071706851368bf.jpg|1946
בית החרושת "המגפר", מפרץ חיפה-ZKlugerPhotos-00132p5-09071706851368bd.jpg|1946
בית החרושת "המגפר", מפרץ חיפה-ZKlugerPhotos-00132p5-09071706851368b8.jpg|1946


## קישורים חיצוניים

* 
* 

## הערות שוליים

קטגוריה:ישראל: מותגי הנעלה
קטגוריה:ישראל: תעשייה
בריאן סטייל

**בריאן ג'ורג' סטייל** (באנגלית: **Bryan George Steil**; נולד ב-31 במרץ 1981) הוא פוליטיקאי ומשפטן אמריקאי, המכהן כחבר בית הנבחרים של ארצות הברית מטעם מחוז הקונגרס הראשון של מדינת ויסקונסין.

## ביוגרפיה
סטייל נולד בעיר ג'יינסוויל שבדרום ויסקונסין, ולמד בבית הספר התיכון ע"ש ג'וזף א. קרייג. סטייל הוא בוגר אוניברסיטה במנהל עסקים מאוניברסיטת ג'ורג'טאון ובעל תואר שני במשפטים מבית הספר למשפטים של אוניברסיטת ויסקונסין–מדיסון.

ב-2003, היה עוזרו של חבר בית הנבחרים של ארצות הברית ממחוז הקונגרס הראשון של ויסקונסין, פול ראיין. אחר כך עבד סטייל במועצה המשפטית של תאגיד "רגאל בלויט" (Regal Beloit) וכעורך דין במשרד עורכי הדין "מקדרמוט ויל & אמריי". נוסף על כך, סטייל שימש כעורך דין עבור יצרנית פלסטיק בעיר מילטון שבוויסקונסין. ב-2016 מונה סטייל בידי מושל ויסקונסין סקוט ווקר לחבר במועצת המנהלים של מערכת האוניברסיטאות בוויסקונסין.

ב-2018 ניצח סטייל בבחירות המקדימות במפלגה הרפובליקנית לייצוג מחוז הקונגרס הראשון של ויסקונסין בבית הנבחרים, כאשר נציג המחוז בבית הנבחרים, פול ראיין (שכיהן גם כיושב ראש בית הנבחרים של ארצות הברית), הודיע כי יפרוש מהחיים הפוליטיים עד התפזרות הקונגרס ה-115 של ארצות הברית. בבחירות בארצות הברית (2018) לבית הנבחרים, ניצח סטייל את ראנדי ברייס מן המפלגה הדמוקרטית.

מועמדותו של סטייל לבית הנבחרים זכתה לתמיכתם של נשיא ארצות הברית דונלד טראמפ, סגן נשיא ארצות הברית מייק פנס, תשעת נציגי מדינת ויסקונסין בבית הנבחרים, התובע הכללי של ויסקונסין בראד שימל, המושל לשעבר טומי תומפסון ועוד מחוקקים מקומיים ומדינתיים אחדים.

## קישורים חיצוניים

* 

* 

## הערות שוליים

קטגוריה:אמריקאים ילידי ויסקונסין
קטגוריה:בוגרי אוניברסיטת ג'ורג'טאון
קטגוריה:בוגרי בית הספר למשפטים באוניברסיטת ויסקונסין–מדיסון
קטגוריה:חברי בית הנבחרים של ארצות הברית מוויסקונסין
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:חברי הקונגרס ה-119 של ארצות הברית
קטגוריה:אמריקאים שנולדו ב-1981
ג'וש ויגינס

**ג'וש ויגינס** (באנגלית: **Josh Wiggins**; נולד ב-2 בנובמבר 1998) הוא שחקן קולנוע אמריקאי, שנודע בעקבות משחקו כג'ייקוב וילסון בסרט הדרמה "הליון" וכג'סטין וינקוט בסרט הדרמה "הכלב האמיץ מקס". 

## ביוגרפיה
ג'וש ויגינס נולד ב-2 בנובמבר 1998 ביוסטון, טקסס לג'ניפר וסטיב ויגינס. לג'וש שני אחים בוגרים, ג'ייקוב ולוק.

## קריירה
בשנת 2014 ערך ויגינס את הופעת הבכורה שלו בסרט הראשון שלו בתפקיד ראשי בדרמה "הליון" עם אהרון פול וג'ולייט לואיס, ובוים על ידי קאט קנדלר. הסרט הוקרן לראשונה בפסטיבל הסרטים סאנדנס ב-17 בינואר 2014 ועלה לאקרנים בבתי הקולנוע ב-13 ביוני 2014. הופעתו בסרט זכתה לשבחים מכמה מבקרים.

בשנת 2015 ויגינס כיכב בסרט דרמת ההרפתקאות "הכלב האמיץ מקס", לצד תומאס היידן צ'רץ ורובי אמל, בסרט שעסק בכלב בשם מקס. הסרט הופץ ב-26 ביוני 2015 על ידי האחים וורנר.

ויגינס גם כיכב בסרט הפעולה "אבד בשמש", אשר עלה לאקרנים בשנת 2015.

## פילמוגרפיה
### קולנוע

## קישורים חיצוניים

## הערות שוליים

קטגוריה:שחקני קולנוע וטלוויזיה אמריקאים
קטגוריה:שחקנים ילדים אמריקאים
קטגוריה:אמריקאים שנולדו ב-1998
סטיבן רבינוביץ'

**סטיבן "סטיב" רבינוביץ**' (באנגלית: **Stephen "Steve" Rabinovitch**; 25 באוגוסט 1942 - 11 ביולי 1990) היה שחיין יהודי-קנדי, אלוף ושיאן המכביה השישית (1961) במשחה שליחים 4x100 מטר מעורב, זוכה מדליית כסף במשחקים הפאן-אמריקאיים (1959) במשחה שליחים 4x100 מטר מעורב, זוכה שתי מדליות ארד במשחקי חבר העמים הבריטי (1962) במשחה ל-100 מטר חזה ובמשחה שליחים 4x100 מטר מעורב. ייצג את מדינתו במשחקים האולימפיים (רומא 1960), וסיים במקום רביעי במשחה שליחים 4x100 מטר מעורב.

## ביוגרפיה
רבינוביץ' נולד בפריז.

### 1959
במשחקים הפאן אמריקאיים שנערכו בשיקגו, אילינוי בשנת 1959 זכה רבינוביץ' במדליית כסף במשחה שליחים 4x100 מטר מעורב בתוצאה של 4:23.3 דקות, אחרי ארצות הברית (4:14.9 דקות) ולפני מקסיקו (4:25.0 דקות). נוסף לכך, הוא סיים במקום חמישי במשחה ל-200 מטר חזה.

### 1960
באולימפיאדת רומא (1960) הוא סיים במקום רביעי במשחה שליחים 4x100 מטר מעורב בתוצאה של 4:16.8 דקות, כשחיין שלישי הוא שחה את סגנון החזה ב"זינוק שליחים" בתוצאה של 1:12.4 דקות, בשלב המוקדמות הרביעייה הקנדית קבעה תוצאה של 4:15.3 דקות ועלתה למשחה הגמר מהמקום השלישי. נוסף לכך, הוא סיים במקום 25 במשחה ל-200 מטר חזה בתוצאה של 2:47.2 דקות. באותה העת לא נערך במשחקים האולימפיים המשחה החזק שלו, 100 מטר חזה.

### 1961
בתחרויות השחייה של המכביה השישית שנערכו בספטמבר 1961 זכה רבינוביץ' בשתי מדליות, זהב וארד. מדליית זהב במשחה שליחים 4x100 מטר מעורב בשיא מכביה חדש של 4:29.1 דקות, לפני ארצות הברית (4:34.1 דקות) וישראל (4:38.9 דקות) ומדליית ארד במשחה ל-200 מטר חזה בתוצאה של 2:49.0 דקות, אחרי פיטר פוגאראסי שקבע שיא מכביה חדש של 2:38.1 דקות ובל וייטין אף הוא מארצות הברית (2:48.3 דקות).

### 1962
במשחקי חבר העמים הבריטי שנערכו בפרת' אוסטרליה בסוף נובמבר 1962 זכה רבינוביץ' בשתי מדליות ארד, במשחה ל-110 יארד חזה בתוצאה של 1:14.1 דקות, אחרי איאן או'בריאן (1:11.4 דקות) וויליאם ברטון (1:13.9 דקות), שניהם מאוסטרליה ובמשחה שליחים 4x110 יארד מעורב בתוצאה של 4:19.9 דקות, אחרי אוסטרליה (4:12.4 דקות) ואנגליה (4:19.9 דקות).

## קישורים חיצוניים

## הערות שוליים

קטגוריה:אלופי המכביה: שחיינים
קטגוריה:משתתפים יהודים באולימפיאדת רומא (1960)
קטגוריה:ספורטאים יהודים קנדים
קטגוריה:שחייני חזה
קטגוריה:שחיינים אולימפיים יהודים
קטגוריה:שחיינים באולימפיאדת רומא (1960)
קטגוריה:שחיינים קנדים
קטגוריה:קנדים שנולדו ב-1942
קטגוריה:קנדים שנפטרו ב-1990
סאניאנג

**חברת רכב סאניאנג** (בסינית: **三陽工業股份有限公司**) היא חברה טאיוואנית ליצור קטנועים, אופנועים ורכבי שטח קטנים תחת המותג **SYM** (ראשי תיבות מאנגלית "Sanyang Motor")

## היסטוריה
החברה נוסדה בשנת 1954 בטייפה, טאיוואן. בתחילה, תחת השם "סאניאנג אלקטרוניקה", במטרה לייצר רכיבים אלקטרוניים עבור אופניים. בשנת 1961 התמזגה עם חברת "סאניאנג תעשיות כבדות" והתקשרה בהסכם עם חברת הונדה היפנית להרכבה מקומית של האופנועים מתוצרתה, אשר הכילו כ-30% רכיבים מיצור מקומי.

בשנת 1969 החלה גם בהרכבת מכוניות קטנות מדגמי הונדה N600, TN360. בשנת 2002, לאחר שדגמי האופנועים מייצור עצמי של החברה נקלעו לתחרות ישירה במכירות מול מוצריה של הונדה, הופסקה השותפות והונדה החלה בהרכבה עצמית של כלי הרכב מתוצרתה בטאיוואן באמצעות חברה בת מקומית.
לאחר הפסקת ההתקשרות עם הונדה, סיכמה סאניאנג על שיתוף פעולה עם קונצרן יונדאי הקוריאני להרכבת כלי הרכב מתוצרתו עבור השוק המקומי בטאיוואן.

בשנת 2015 השתנה שם החברה לשמה הנוכחי, "חברת מנועי סאניאנג". משרדיה והמפעל הראשי של החברה ממוקמים בפארק התעשייה שינצ'ו בצפון מזרח האי, ויש לה מפעלי הרכבה נוספים באמצעות חברות בת מקומיות בסין, וייטנאם ואף ביפן. חברות בת מקומיות הוקמו גם בגרמניה ובאיטליה לצורך הגדלת המכירות בשוק האירופי.

## פעילות עסקית
חברת מנועי סאניאנג מקיימת שיתוף פעולה אסטרטגי עם קונצרן יונדאי הדרום קוריאני. במפעליה מיוצרים ומורכבים מכוניות וכלי רכב מסחריים קלים מתוצרתה. בנוסף לכך מקיימת החברה קשרים עסקיים עם חברות רכב אחרות נוספות בעולם כגון בומברדייה, אינטרנשיונל, ומהינדרה ההודית.

קטנועים מתוצרת החברה החלו להמכר בארצות הברית בשנת 2002. בתחילה ביבוא מקומי ולא סדיר ובכמויות קטנות, אך בשנים הבאות הקימה החברה שיתופי פעולה רשמיים עם סוחרים ומפיצים מקומיים.
משנת 2005 מייצרת החברה דגמי כלי רכב דו-גלגליים, ורכבי שטח קטנים התואמים את התקינה האירופית המחמירה, המיועדים למכירה בשוק האירופי.

מניות החברה נסחרות בבורסה לניירות ערך של טאיוואן. היקף המכירות השנתי של החברה עומד על כמיליארד דולר אמריקני, והיא מעסיקה במפעליה בטאיוואן כ-2300 עובדים.
החברה מייצרת בשנה כ-600 אלף כלי רכב דו-גלגליים וכ-20 אלף מכוניות. בסה"כ מאז תחילת פעילותה ייצרה החברה יותר מ-800 אלף מכוניות וכ-16 מיליון כלי רכב דו-גלגליים.

בישראל מיוצגת החברה על ידי חברת מטרו-מוטור, ונכון לשנת 2018, היא מותג הדו-גלגלי הנמכר ביותר, מבחינת כמות המסירות לפי יצרן.

## קישורים חיצוניים

* 
* 

## הערות שוליים

קטגוריה:יצרני אופנועים
קטגוריה:חברות טאיוואניות
קטגוריה:כלי רכב
איגור וולק

**איגור פטרוביץ' וולק** (ברוסית: **Игорь Петрович Волк**; ) הוא קוסמונאוט סובייטי-רוסי שטס לחלל כחבר צוות תחנת החלל סאליוט 7.

## קורות חיים
איגור וולק נולד בעיירה זמיאב במחוז חרקוב. משפחתו עברה מספר מקומות מגורים ואת בית הספר הוא סיים בקורסק. בשנת 1954 איגור וולק התגייס לצבא ברית המועצות ולאחר קורס טייס החל את השרות בחיל האוויר הסובייטי. בשנת 1963 הוא עבר לשירות מילואים.

בשנת 1965 איגור וולק סיים קורס לטייסי ניסוי והחל את עבודתו במכון לחקר התעופה במוסקבה. הוא עשה טיסות ניסוי במספר רב של מטוסים מתורצת ברית המועצות. במקביל לעבודה, בשנת 1969 הוא סיים לימודי הנדסה בתחום תעופה.

בשנת 1981 איגור וולק התקבל ליחידת הקוסמונאוטים והחל הכנות לטיסה לחלל.

בשנת 1983 איגור וולק שוגר לחלל בחללית סויוז T-12 לצד ולדימיר דז'ניבקוב כמפקד צוות וסבטלנה סביצקאיה. החללית התחברה לתחנת החלל סאליוט 7 שהייתה מאוישת על ידי צוות משלחת מס' 3. במהלך טיסה זו הם ביצעו מספר רב של מחקרים.

לאחר הטיסה איגור וולק המשיך בהכנות לטיסה במעבורת החלל בוראן. הוא היה מיועד להיות מפקד הטיסה הראשונה. אומנם התוכנית בוטלה.

בשנת 1995 איגור וולק עזב את יחידת הקוסמונאוטים. הוא כיהן במספר תפקידים ציבוריים. בשנים אחרונות הוא ניסה לקדם קרן "ילדים ותעופה". במסגרת זו הוא נסע לפלובדיב לפגישה עם נשיא בולגריה שהיה טייס וחבר אישי של איגור וולק. במהלך הנסיעה, איגור וולק נפטר.

## קישורים חיצוניים

* תקציר נתונים באתר ספייספאקטס
* נתונים מאנציקלפדיית החלל
* ביוגרפיה באתר רוסקוסמוס 
* ביוגרפיה מפורטת 
* 

קטגוריה:קוסמונאוטים סובייטים
קטגוריה:קוסמונאוטים רוסים
קטגוריה:מעוטרי גיבור ברית המועצות
קטגוריה:מעוטרי עיטור לנין
קטגוריה:מעוטרי עיטור הדגל האדום של העמל
קטגוריה:טייסי חיל האוויר הסובייטי
קטגוריה:מעוטרי עיטור ההצטיינות למען המולדת
קטגוריה:אישים שהונצחו על בולי ברית המועצות
קטגוריה:רוסים שנולדו ב-1943
קטגוריה:רוסים שנפטרו ב-2017
חואנה גאלאן

**חואנה גאלאן** (בספרדית: **Juana Galán**; 1787–1812), שזכתה לכינוי "לה גאלאנה" (**La Galana**), הייתה לוחמת גרילה ספרדייה במלחמת חצי האי (1808–1814) אשר עמדה נגד חיל הפרשים הצרפתי, שניסה לעבור דרך העיירה ולדפניאס . בתור עובדת בטברנה של הכפר, מקום אסטרטגי לאיסוף מידע, היא נחשבה לבעלת הידע המדויק והמעודכן ביותר בסביבה.

ב-6 ביוני 1808, בקרב ולדפניאס שנערך נגד כוחותיו של נפוליאון, לא היו מספיק גברים כדי להגן על העיירה, ולכן הפצירה גאלאן בנשים לצאת ולהילחם. על אף שגאלאן בדרך כלל מתוארת בסיפורים ובאמנות כחמושה באלה, בגרסה אחת מסופר שהיא ניפצה את ראשיהם של החיילים הצרפתים באמצעות מחבת ברזל. נשים אחרות שפכו מים רותחים לרחוב דרך חלונות בתיהן, ופיזרו שמן רותח על הכביש. הקרב הזה היה בין הגורמים לכך שהצבא הצרפתי עזב את מחוז לה מאנצ'ה , אשר בתורו הוביל לניצחון המוחלט של הספרדים בקרב ביילן.

גאלאן נישאה לברתלומה רואיס דה לרמה ב-2 במאי 1810, איתו היו לה שתי בנות. היא מתה במהלך הלידה השנייה, ב-24 בספטמבר 1812, באותו היום שלה מאנצ'ה השתחררה מצבאו של נפוליאון.

## קישורים חיצוניים

## הערות שוליים

קטגוריה:המלחמות הנפוליאוניות: אישים
קטגוריה:ילידות 1787
קטגוריה:נפטרות ב-1812
דייזי דאורה

**דייזי דאורה** (בגרמנית: **Daisy D'ora**; 26 בפברואר 1913 – 12 ביוני 2010) הייתה שחקנית גרמנייה.

## ביוגרפיה
דאורה נולדה בפוטסדאם למשפחה אריסטוקרטית (Daisy Freiin von Freyberg zu Eisenberg), באותם זמנים לא היה מקובל שבני אצולה לוקחים חלק בתעשיית הבידור ולכן אימצה את שם הבמה דאורההיא התחילה את הקריירה הקולנועית שלה ב-1929 ששיחקה בסרט "תיבת פנדורה" המבוסס על מחזה מאת פרנק ודקינד שזכה להצלחה רבה ובאותה שנה שיחקה בתפקיד הראשי בסרט "הנעורים" ותפקיד קטן בסרט "לילה הונגרי", ב-1930 שיחקה בקומדייה "רק בריין".

ב-1931 נבחרה למיס גרמניה בטקס שנערך בבית מלון בברלין, היא ייצגה את גרמניה בתחרות היופי הבינלאומית, שם הגיעה לאחד המקומות הראשונים.

היא נישאה לפוליטיקאי חבר המפלגה הנאצית אוסקר שליטר, היא הרבתה להתלוות אליו במהלך ביקוריו הדיפלומטיים, לזוג נולדו שני ילדים, בן, אלכסנדר ובת, מריון שליטר פון קראם (1933–1984).

ב-1955 גרמה דאורה לתקרית דיפלומטית בעת ששימש בעלה כשגריר בפועל בלונדון, כאשר במהלך קבלת פנים אותה ניהלה בשגרירות התייחסה לבריטניה כאל ארץ אויב של מדינתה.

## קישורים חיצוניים

* 

* Dominik Bardow, "Hitler war kein guter Klavierspieler". *Tagesspiegel*. 14.2.2010
* "Great Britain: Just Daisy". *[[Time Magazine]]*. January 17, 1955


## הערות שוליים

קטגוריה:זוכות מיס גרמניה
קטגוריה:בני זוג של פוליטיקאים גרמנים
קטגוריה:בני זוג של דיפלומטים
קטגוריה:משתתפות בתחרות היופי הבין-לאומית
קטגוריה:שחקניות קולנוע וטלוויזיה גרמניות
קטגוריה:אצולה גרמנית
קטגוריה:דוגמנים בני מלוכה ואצולה
קטגוריה:שחקנים בני מלוכה ואצולה
קטגוריה:גרמניות שנולדו ב-1913
קטגוריה:גרמנים שנולדו ב-1913
קטגוריה:גרמניות שנפטרו ב-2010
קטגוריה:גרמנים שנפטרו ב-2010
מעבר קאסילאג

ממוזער|שמאל|המעבר נמצא בחלק השמאלי העליון, של הרביעי השלישי מימין, בשורה התחתונה של המפה
**מעבר קאסילאג** או **מעבר קסילג** (באנגלית: **Kasilag Pass**;בבולגרית: **Касилашки проход**) הוא מעבר הרים מכוסה קרח בהרי אלזוורת' שבאנטארקטיקה.

גובהו של המעבר 2,150 מטרים מעל פני הים.

מעבר ההרים ממוקם ממערב להר מאלן, ומפריד בין רמת פטוואר ממזרח לרכס אוון.

המעבר מפריד בין קרחון קורניקר שמצפון לו לקרחון וסבכר שמדרום למעבר.

## היסטוריה
### גילוי המעבר
המעבר מופה לראשונה על ידי הסקר הגאולוגי של ארצות הברית בשנת 1961, ומופה בשנית בשנת 1988.

### מקור השם
מעבר ההרים נקרא על שם העיירה קאסילג שבמערב בולגריה.

## לקריאה נוספת
* הגאזט האנטארקטי של בולגריה 

## קישורים חיצוניים
* מעבר קאסילאג באתר הגאזט האנטארקטי של ממשלת אוסטרליה
* מעבר קאסילאג באתר הגאזט האנטארקטי המשווה SCAR של ממשלת אוסטרליה

## הערות שוליים

קאסילאג
כשהלב בוכה

"**כשהלב בוכה**" הוא שיר שהוקלט על ידי הזמרת-יוצרת הישראלית שרית חדד. הוא יצא לאור בשנת 2001, כסינגל מתוך אלבום האולפן התשיעי שלה אשליות מתוקות (2001), בהוצאת חברת התקליטים אבי גואטה הפקות בע"מ. את השיר כתב יוסי גיספן, ללחן של שמואל אלבז והפקה של נדב ביטון (גרסת 2010).

השיר נחשב לאחד מתוך הלהיטים הגדולים ביותר של חדד. השיר אף נבחר במצעד שנערך על ידי רשת ג' לשירה הטוב ביותר.

בשנת 2023, בצל מלחמת חרבות ברזל דורג השיר לראשונה בעשירייה הפותחת במדיה פורסט.

## רקע וכתיבה
"כשהלב בוכה" נכתב בידי הפזמונאי יוסי גיספן והולחן על ידי שמואל אלבז. במקור, גיספן הציע את השיר לזהבה בן ואמרגנה, אך נדחה. הוא נכתב בעקבות הלינץ' ברמאללה.

בשנת 2009 נבחר השיר בתור "השיר האהוב ביותר של שרית חדד", לפי מצעד רשמי שפורסם ברשת ג'. חדד סיפרה שהיא מבצעת אותו עד היום בהופעותיה כשהיא עטופה בדגל ישראל. השיר הוסיף לחדד ממד ממלכתי. חדד העידה במספר ראיונות, כי זהו השיר המרגש ביותר שזכתה לשיר.

בניגוד לשירים אחרים שהקליט גיספן עם חדד, הגרסה הראשונה שפורסמה היא הסקיצה הראשונית. בריאיון למעריב בשנת 2019 כחלק מפרויקט שירי הזיכרון הגדולים של ישראל, סיפר גיספן לדודי פטימר: . בשנת 2010 חדד חידשה את השיר, לאחר שזה דורג במקום הראשון במצעד שירי רשת ג'. הביצוע נכנס לאלבום האוסף המיטב.

ב-2017 הופיעה חדד עם השיר במטה האומות המאוחדות בניו יורק לרגל 50 שנים לאיחוד ירושלים. ביולי 2023 ביצעה אותו לאחר מבצע בית וגן, כשהיא עטופה בדגל ישראל.

## וידאו קליפ
הווידאו קליפ המלא שצולם עבור "כשהלב בוכה" הועלה ליוטיוב ב-12 בינואר 2014, אך לא פורסם בערוץ הרשמי של שרית חדד. בקליפ ניתן לראות את חדד, לבושה כמלאכית אשר מתגלה בלילות לילדה החווה משברים וקשיים בעקבות הריבים הבלתי פוסקים של הוריה. בסוף הקליפ ניתן לראות את חדד עולה השמיימה כשקשת בענן נמצאת ברקע. הקונספט שלו עוסק בגן עדן ולבושה של חדד כמלאכית, במטרה להמחיש את מילות השיר עצמו.

נכון לאוקטובר 2024, מונה הצפיות של האודיו עומד על כ-4.5 מיליון צפיות. הקליפ יצא ביחד עם האלבום אשליות מתוקות (2001).

## גרסאות כיסוי
את השיר הקליטו במרוצת השנים למעלה מ-150 אמנים שונים, ביניהם:

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי שרית חדד
קטגוריה:שירים בעברית
קטגוריה:שירים שנכתבו על ידי יוסי גיספן
קטגוריה:שירים שהולחנו על ידי שמואל אלבז
קטגוריה:שירים שהופקו על ידי נדב ביטון
קטגוריה:שירי זיכרון חללי מערכות ישראל
קטגוריה:שירים על אלוהים
קטגוריה:שירים על בדידות
קטגוריה:שירים על מוות
ג'ורדיין גרייס

**פטרישה פרקר** (באנגלית: **Patricia Parker**; נולדה ב-3 במרץ 1996) הידועה יותר בשם הבמה שלה, **ג'ורדיין גרייס** היא מתאבקת אמריקאית, המופיעה בארגון ההיאבקות WWE. בנוסף לכך, היא מוכרת בשל הופעותיה בארגונים Beyond Wrestling, Progress Wrestling, Pro-Wrestling: EVE ו-Shine Wrestling.

## קריירת היאבקות מקצועית
### ארגונים עצמאיים (2011–היום)

גרייס החלה להתאבק ב-23 בינואר 2011.

ב-1 בספטמבר 2018, גרייס השתתפה בקרב באטל רויאל "מעבר לתקציב" של 19 משתתפים אשר קבע את זהות הטוען לכתר לאליפות העולם של ROH במסגרת האירוע All In, ובכך הייתה המתאבקת היחידה בקרב זה; גרייס הצליחה להדיח את בריאן קייג', אך בסופו של דבר הודחה לקראת סוף הקרב על ידי בולי ריי. ב-28 באוקטובר 2018, גרייס אתגרה את ג'אז לקרב על אליפות הנשים העולמית של NWA באירוע של הארגון Women's Wrestling Revolution, אך כשלה בניסיונה לזכות באליפות זו.

### Impact Wrestling (2018–היום)

ב-16 באוקטובר 2018, דווח שגרייס חתמה על חוזה לשנתיים בארגון Impact Wrestling. גרייס ערכה את הופעת הבכורה שלה בארגון ב-8 בנובמבר בקרב שבו ניצחה את קטרינה. ב-3 בינואר 2019, גרייס נחלצה לעזרת קירה הוגאן לאחר שהותקפה על ידי אלי וסו יאנג. מעשה זה הוביל לקרב זוגות בין הזוגות באירוע Homecoming, שבו גרייס והוגאן הפסידו. ב-15 במרץ, גרייס גברה על טסה בלנצ'רד בקרב אשר קבע את זהות המועמדת שתתמודד נגד האלופה, טאיה ואלקירי, על אליפות הנוקאאוטס של אימפקט. השתיים התחרו ביניהם ב-29 במרץ, בקרב שהסתיים ללא הכרעה. באירוע United We Stand, שנערך ב-4 באפריל, גרייס כשלה בניסיונה לזכות באליפות הנוקאאוטס של אימפקט לאחר שהשתתפה בקרב מרובע נגד טאיה ואלקירי, קייטי פורבס ורוסמארי, שבסופו ואלקירי ניצחה ושמרה על התואר. ב-12 באפריל, גרייס ובריאן קייג' הפסידו בקרב זוגות לטאיה ואלקירי וג'וני אימפקט. באירוע Rebellion, שנערך ב-28 באפריל, גרייס כשלה בניסיונה לזכות בתואר אליפות הנוקאאוטס לאחר שנוצחה על ידי טאיה ואלקירי.

## חיים אישיים

ב-21 בדצמבר 2018, גרייס הודיעה על האירוסים שלה למתאבק ג'ונתן גרישם.

## אליפויות והישגים

* **הישגים בארגון ההיאבקות Battle Club Pro – BCP**
** אליפות האייקונים של BCP (פעם אחת)

* **הישגים בארגון ההיאבקות Black Label Pro – BLP**
** אליפות במשקל כבד של BLP (פעם אחת)

* **הישגים בארגון ההיאבקות Impact Wrestling**
** אליפות הנוקאאוטס של אימפקט (3 פעמים)
** אליפות זוגות הנוקאאוטס של אימפקט (פעם אחת)  - עם רייצ'ל אלרינג

* **הישגים בארגון ההיאבקות Lancaster Championship Wrestling – LCW**
** אליפות הוויקסן של LCW (פעם אחת)

* **הישגים בארגון ההיאבקות Progress Wrestling**
** אליפות הנשים העולמית של Progress (פעם אחת)

* **הישגים במגזין ההיאבקות Pro Wrestling Illustrated – PWI**
** PWI דירג אותה במקום ה-6 מתוך 150 המתאבקות הטובות ביותר לשנת 2022

* **הישגים בארגון ההיאבקות Pro Wrestling Magic – PWM**
** אליפות הנשים של PWM (פעם אחת)

* **הישגים במגזין הספורט [[ספורטס אילוסטרייטד|Sports Illustrated]]**
** דורגה במקום ה-9 מתוך 10 המתאבקות הטובות ביותר של השנה (2019)

* **הישגים בארגון ההיאבקות Women Superstars Uncensored – WSU**
** אליפות הספיריט של WSU (פעם אחת)

* **הישגים בארגון ההיאבקות World Series Wrestling – WSW**
** אליפות הנשים של WSW (פעם אחת, האלופה הראשונה)

## קישורים חיצוניים

* 

* הפרופיל של ג'ורדיין גרייס באתר הרשמי של Impact Wrestling

## הערות שוליים

קטגוריה:מתאבקות מקצועניות אמריקאיות
קטגוריה:מתאבקות Impact Wrestling
קטגוריה:אמריקאיות שנולדו ב-1996
קטגוריה:אמריקאים שנולדו ב-1996
פסגת מיור (אנטארקטיקה)

**פסגת מיור** (באנגלית: **Muir Peak**) היא פסגה סלעית בולטת באמצע רכס פרייז'ר בפסגות פאונדרז, ברכס הריטג' שבאנטארקטיקה.

## היסטוריה
### גילוי הפסגה
הפסגה מופתה לראשונה על ידי הסקר הגאולוגי של ארצות הברית בהתבסס על סקרים על הקרקע ועל תצלומי אוויר שבוצעו על ידי צי ארצות הברית בין השנים 1966–1961.

### מקור השם
שמה של הפסגה ניתן לה על ידי הוועדה המייעצת לשמות אנטארקטיים.

הפסגה נקראת על שם יו מ. מיור (Hugh M. Muir) מדען בתוכנית המחקר האנטארקטית של ארצות הברית, ומשתתף במשלחת החורף בתחנת המישור בשנת 1966.

## קישורים חיצוניים
* פסגת מיור באתר הסקר הגאולוגי של ארצות הברית
* פסגת מיור באתר הגאזט האנטארקטי של ממשלת אוסטרליה
* תצלום לוויין של אזור פסגת מיור

## הערות שוליים

מיור
אוטוביוגרפיה בדיונית

**אוטוביוגרפיה בדיונית** (גם **אוטופיקשן**, מאנגלית: **Autofiction**, הלחם של auto ו-fiction) היא ז'אנר של סיפורת המבוסס על מידע אוטוביוגרפי. אוטוביוגרפיה בדיונית משלבת שני ז'נארים שלכאורה אינם משתלבים: אוטוביוגרפיה, המבוססת על עובדות, וסיפורת, המבוססות על בידיון.

את המונח אוטופיקשן טבע בשנת 1977 סרז' דוברובסקי , סופר ומבקר ספרות צרפתי, בהתייחסותו לרומן שכתב, "בן" (Fils). פיליפ וילאין  מבחין בין אוטופיקשן לרומן אוטוביוגרפי בכך שבאוטופיקשן נדרש סיפור בגוף ראשון בידי פרוטגוניסט ששמו כשם המחבר.

יש קווי דמיון בין אוטוביוגרפיה בדיונית ובין רומן לא בדיוני, מונח שטבע טרומן קפוטה לתיאור ספרו "בדם קר".

עם כותבי האוטוביוגרפיה הבדיונית נמנים הסופרת הצרפתייה מרגריט דיראס, הסופרת הבלגית אמלי נותומב והסופר הנורווגי קרל אובה קנאוסגורד בסדרת ספריו "המאבק שלי". קתרין מילט  השתמשה בטכניקה ספרותית זו בספרה "חיי המין של קתרין מ.".

בישראל נמנים עם כותבי האוטוביוגרפיה הבדיונית אשכול נבו בספרו "הראיון האחרון", ניר ברעם בספרו "יקיצה", אריק גלסנר בספרו "מדוע אינני כותב" ואחרים.

## קישורים חיצוניים
* 
* ננסי עזר, "חתירה אל מחוץ למרכז ופריצה אל תוך-תוכו בשתי אוטוביוגרפיות ספרותיות: 'פוסט מורטם' ליורם קניוק ו'ורד הלבנון' ללאה איני", **[[מחקרי ירושלים בספרות עברית]]** כ"ח, 2016, עמ' 229–246. 
* קרן דותן, '''על אוטופיקשן: אוטוביוגרפיה בעידן של פוסט-אמת''', תיאוריה וביקורת 55, 2021.

## הערות שוליים

קטגוריה:סוגות ספרותיות
פסגת מיור (וושינגטון)

**פסגת מיור** (באנגלית: **Muir Peak**) היא פסגה במחוז פירס במדינת בוושינגטון שבארצות הברית.

הפסגה ממוקמת דרומית מזרחית לעיר סיאטל, מזרחית לאולימפיה, וצפונית מערבית ליאקימה. 

הפסגה נמצאת במסיב הר ריינייר, ברכס קסקייד שברכסים הפסיפיים.

גובהה של הפסגה 3,107 מטרים מעל פני הים, מתנשאת לגובה של 32 מטרים מעל סביבתה.

## לקריאה נוספת
• Martin Volken, **[https://books.google.co.il/books?id=D5ATCgAAQBAJ&pg=PT300&lpg=PT300&dq=%22Muir+Peak%22+Washington&source=bl&ots=yNr-RK13bo&sig=JceG7YGKezvByRXT601ZcYaLdjI&hl=en&sa=X&ved=2ahUKEwjKjba1tdffAhWLFywKHakVB68Q6AEwC3oECAEQAQ#v=onepage&q=%22Muir%20Peak%22%20Washington&f=false Backcountry Ski & Snowboard Routes Washington]** 

## קישורים חיצוניים
* פסגת מיור באתר peakbagger
* פסגת מיור באתר summitpost
* תצלום פסגת מיור באתר mountainproject
* פסגת מיור באתר איגוד השבילים של וושינגטון (WTA)
* תיאור הטיפוס על פסגת מיור
* 

## הערות שוליים

מיור
מיי גיבני

**מיי ברידג'ט גיבני** (באנגלית: **May Bridget Gibney**; 2 באוקטובר 1893 – 1984) הייתה לאומנית ורפובליקנית אירית, שהייתה פעילה במהלך חג הפסחא עולה בשנת 1916, במלחמת העצמאות האירית ובמלחמת האזרחים האירית.

## תחילת דרכה
מרי ברידג'ט גיבני נולדה בשנת 1893 לתומאס גיבני ומרי אוריילי בטראלי, מחוז קרי, אירלנד. היא הייתה הבכורה מבין שלושה ילדים. אבא שלה היה שוטר במשטרה המלכותית האירית, והמשפחה לא הייתה לאומנית; היא הייתה הפעילה היחידה בתנועה. היא הייתה כמעט בת 5 כאשר אביה נפטר ב 20-בספטמבר 1898 בדבלין.

## מרידת חג הפסחא
כאשר החלה הפסחא עולה ב-1916, גיבני הלכה למוצב של המורדים בכללית הדואר וביקשה להצטרף אליהם. היא הכירה את אחד המתנדבים, ולכן הורשתה להיכנס. היא נשארה בבניין למשך כל השבוע של ההתקוממות. היא הייתה מעורבת בפעילויות הכלליות, כולל בישול ועזרה ראשונה, וכן פעלה כשליחה והעבירה מסרים למוצבים אחרים, כולל למייקל מאלין בקולג' המנתחים המלכותי.

לפני הכניעה, הנשים התבקשו לעזוב את בניין הדואר. היא הייתה בדרכה הביתה עם בריד קונלי, כאשר שתיהן נעצרו ונשלחו למעצר בתחנת ברודסטון. היא השתחררה משם כעבור זמן קצר.

## אחרי ההתקוממות
לאחר סוף ההתקוממות הכושלת, גיבני המשיכה להיות פעילה בתנועה הלאומית והצטרפה לארגון הנשים הפארה-צבאי קומן נה מאן בספטמבר של 1916. היא פגשה בשנת 1915 את דיק מקי, לו התארסה. מקי היה מפקד במתנדבים האירים, ומאוחר יותר בצבא האירי הרפובליקני בדבלין. במהלך מלחמת העצמאות האירית היא פעלה כשליחה של ה-IRA., אז העבירה הודעות, והחביאה ושינעה נשק. היא גם הסתירה את ויקטור מרפי, לוחם רפובליקני, שחמק ממעצר לאחר התקוממות חג הפסחא. אחרי ש-13 סוכנים בריטיים נהרגו בדבלין, מקי ושני רפובליקנים אחרים נעצרו, נחקרו, עונו, ואז נורו למוות על ביום ראשון העקוב מדם ב-21 בנובמבר 1920 במהלך מלחמת העצמאות.

גיבני המשיכה למצוא מקומות מסתור עבור לוחמים רפובליקנים במהלך המלחמה, והייתה מעורבת בבחירות לאחריו. היא גם המשיכה לפעול כשליחה בין דבלין לבין נקודות אחרות ברחבי המדינה. היה זה במהלך נסיעות אלה שהיא פגשה את מי שעתידה הייתה להינשא לו, לורנס אוניל, מפקד חטיבה קרלו של ה-IRA. במהלך המלחמה היא גם עסקה באיסוף מודיעין, מתן עזרה ראשונה, והסתרת נשק. גיבני הייתה נגד חתימת האנגלו-אירי ההסכם ב-1921, וחלוקתה של אירלנד בשנת 1922, ונלחמה בצד אנטי-האמנה במלחמת האזרחים שנפתחה בעטיו. היא נעצרה בשנת 1922, ונכלאה בKilmainham כלא למשך תשעה חודשים.

## המשך חייה
אחרי המלחמה, בשנת 1929, היא נישאה ללורנס אוניל בדבלין, שם הם התגוררו. היו להם ארבעה ילדים, שלוש בנות ובן. אחת מבנותיה היא האמנית סאלי סמית, אשר יצרה סדרת עבודות על כלא קילמיינהאם ואשר הוצגו שם, על הכלא ואלה שנכלאו בו. גיבני נפטרה בשנת 1984 ונקברה בלוויה צבאית.

## הערות שוליים

קטגוריה:קומן נה מאן
קטגוריה:מהפכנים אירים
קטגוריה:ילידות 1893
קטגוריה:בריטיות שנפטרו ב-1987
קטגוריה:בריטים שנפטרו ב-1987
Metulji botnet

**מטולי בוטנט** (באנגלית: **Metulji Botnet**, בסלובנית: **Metulji**, "פַּרְפָּר") היה בוטנט זדוני שביצע מתקפות מניעת שירות מבוזרות, אשר התגלה בשנת 2011.

פעל בעיקר מסלובניה ובשיא פעילותו היה מורכב מיותר מ-12 מיליון מחשבים נגועים במאה מדינות שונות.

התולעת הופצה באמצעות תוכנה זדונית שהורדה אל מחשב הקורבן. לאחר ההדבקה הראשונית מחשבו של הקורבן אפשר לתוקף חיצוני להשתלט עליו ולבצע פעולות בשמו.

במבצע משולב של האינטרפול ולשכת החקירות הפדרלית של ארצות הברית (FBI), נעצרו שני פעילים מבוסניה וסלובניה לאחר שלקחו חלק בתחזוקת שרתי השליטה והבקרה של הבוטנט.

לאחר המעצר מפתחי הבוטנט החליטו ליצור בוטנט חדש העונה לשם מאריפוסה (Mariposa), באמצעותו ביצעו פעולות כמעט זהות לאלה של מטולי.

## ראו גם
* מחשב זומבי
* בוטנט
* וירוס מחשב
* סוס טרויאני (תוכנה)

## קישורים חיצוניים
* כתבה מאתר CNN המסבירה אודות פעילותו של הבוטנט 
* פרק מהספר Cyber Conflict המספר אודות הבוטנט 

## הערות שוליים

קטגוריה:תוכנות זדוניות
קטגוריה:בוטנטים
זאב אדוארד

**זאב אדוארד** (שם מדעי: *Canis edwardii*) הוא מין נכחד של טורף מהסוג כלב שהיה קרוב לזאב המודרני. הוא חי בסוף הפליוקן עד לתחילת הפליסטוקן לפני 2.3-0.3 מיליון שנה בקירוב, באמריקה הצפונית לצד מיני כלבים נוספים כמו זאב הבלהות הגדול, הזאב המצוי ומינים קדומים כמו Canis lepophagus.

מספר חוקרים רואים בו מין של זאב אפור או של זאב בלהות כך שהוא טקסון מוטל בספק.

הזאב התגלה וקיבל את שמו על ידי החוקר צ'ארלס גאזין ב-1942. במראהו הוא דמה יותר לקויוט מאשר לזאב הרגיל והגיע למשקל של 30–35 ק"ג בלבד, אך היה גדול יחסית לשאר הכלביים בתקופתו. ייתכן כי התפתח מהסוג Eucyon והיה מראשוני בני הסוג *Canis*. בדומה לשאר הכלביים, נהג זאב אדוארד לצוד בלהקות גדולות טרף מהיר, כגון מיני פרסתנים.

## קישורים חיצוניים

קטגוריה:כלב
קטגוריה:יונקים שחיו בפליוקן באמריקה הצפונית
קטגוריה:יונקים שחיו בפלייסטוקן באמריקה הצפונית
קטגוריה:טורפים שחיו בפליוקן
קטגוריה:טורפים שחיו בפלייסטוקן
קטגוריה:כלביים פרהיסטוריים
קטגוריה:מאובני טקסונים שתוארו ב-1942
היפריון (סוס)

**היפריון** (שם מדעי: *Hipparion*; מיוונית: "פוני") הוא סוג קדום של סוס שהתקיים בין המיוקן לפלייסטוקן ברחבי אפריקה, אירואסיה (כולל בספרד, יוון ועיראק) ואמריקה הצפונית (כולל בפלורידה וקליפורניה שבארצות הברית).

## מאפיינים
ההיפריון הוא סוס קדום שרעה במישורי הפרריה וערבות העשב הגדולות של אירואסיה ושל אמריקה הצפונית. הוא התגלה ב-1832 בידי החוקר דה קריסטול. משמעות השם ביוונית הוא "סוס פוני" כיוון שהוא דמה לו במראה.

גובהו של הסוס הגיע ל-1.4 מטרים בכתפיו ומשקלו ל-60–110 ק"ג. הוא דמה לסוסים המודרניים אך היה בעל כמה ציפורניים פרימיטיביות מעל הפרסות שכנראה היו חסרות תועלת. הוא היה מסוגל לרוץ במהירות במישורים כדי להימלט מאויביו.

ההיפריון שרד במשך כ-20 מיליון שנה אך לבסוף נכחד לפני 700 אלף שנה, מסיבות לא ברורות, ולא השאיר אחריו צאצאים.

## בתרבות
ההיפריון הופיע בסדרה "מפלצות חוזרות לתחייה".

## קישורים חיצוניים

ממוזער|230px|ציור של עדר של היפריונים רצים

## הערות שוליים

קטגוריה:מינים שנכחדו: סוסיים
קטגוריה:יונקים שחיו בנאוגן באסיה
קטגוריה:יונקים שחיו בפלייסטוקן באמריקה הצפונית
קטגוריה:מגה-פאונה של הפלייסטוקן באירואסיה
קטגוריה:מגה-פאונה של הפלייסטוקן באמריקה הצפונית
קטגוריה:מפריטי פרסה שחיו במיוקן
קטגוריה:מפריטי פרסה שחיו בפליוקן
קטגוריה:מפריטי פרסה שחיו בפלייסטוקן
קטגוריה:מאובני טקסונים שתוארו ב-1832
פראפרופלאוהופלופורוס

**פראפרופלאוהופלופורוס** (שם מדעי: **Parapropalaehoplophorus**) הוא סוג של יונק מתקופת המיוקן שחי לפני 17.5-11.8 מיליון שנה שהיה קרובו של הגליפטודון והיה מכוסה בשריון גרמי בדומה לארמדילים.

ארמדיל זה התגלה ב-2007 בצ'ילה של אזור הרי האנדים ובהמשך התגלו מאובניו גם בפרו.

הוא היה קטן בהרבה ממרבית קרוביו. הוא היה מכוסה בשריון מעל גבו, שהיה מורכב מבליטות זעירות עליו. הוא הגיע לאורך ממוצע של 80 ס"מ ולמשקל של 90 ק"ג. ככל הנראה היה אוכל עשבים בערבות אמריקה הטרופית.

בסוף הפליסטוקן החלו הרי האנדים לגבוה ולקטוע את הגשמים במורדות וכך ליצור מדבר גדול, דבר שכנראה תרם להכחדתו.

## קישורים חיצוניים

## הערות שוליים

קטגוריה:גליפטידוניים
קטגוריה:יונקים שחיו במיוקן באמריקה הדרומית
קטגוריה:מגה-פאונה של הנאוגן באמריקה הדרומית
קטגוריה:מאובני טקסונים שתוארו ב-2007
הומלודותריום

**הומלודותריום** (שם מדעי: *Homalodotherium*; משמעות שמו: "בהמה ישרת שיניים") הוא סוג של יונק נכחד שחי באמריקה הדרומית והשתייך לסדרה הקדומה נוטונגולאטויים. המאובנים של היונק נחקרו ב-1870 וקיבלו שם מהחוקר האנגלי תומאס הנרי האקסלי. הוא חי באמצע תקופת המיוקן של צ'ילה וארגנטינה הקדומים לצד פאונה ייחודית שנכחדה.

יצור זה אינו קרוב לשום יונק מודרני והוא היה יונק גדול בגובה 2 מטר ומשקל של מעל 300 קילוגרם שאולי דמה להיפופוטם או פרסתן קדום. הוא היה בעל טפרים גדולים בכפות רגליו הקדמיות איתם יכל לתלוש ענפים מעלי עצים אך בעל רגליים אחוריות גבוהות בעלות פרסות. היצור ניזון מעלים אשר תלש מענפי העצים באמצעות טפריו.

היצור מילא את הגומחה האקולוגית של יצורים דומים הניזונים מעלי עצים כמו עצלני קרקע, כליקותריים, תריזינוזאוריים, גורילות ופנדות ענק אשר גופם הותאם לקטיפת עלי עצים. עם זאת הם גרמו לו להיות איטי מאוד אך גודלו הגן עליו ממרבית הטורפים.

## קישורים חיצוניים

קטגוריה:טוקסודונים
קטגוריה:מגה-פאונה של הנאוגן באמריקה הדרומית
קטגוריה:יונקים שחיו במיוקן באמריקה הדרומית
קטגוריה:צ'ילה: מאובנים
קטגוריה:טקסונים שתוארו בידי תומאס הנרי האקסלי
קטגוריה:מאובני טקסונים שתוארו ב-1870
פלאלום

250px|ממוזער|מפעל פלאלום, 1938
[250px|ממוזער|מפעל פלאלום, [1946]]
**פלאלום** ("פַּלאָלוּם" Palalum) היה מפעל לייצור כלי מטבח ובית מאלומיניום, נוסד על ידי הלל הילמן ב-1933 ברמת גן, ארץ ישראל. השם "פלאלום" הוא הלחם של "פלשׂתינה" ו"אלומיניום".
## היסטוריה
הילמן ייסד את המפעל עם שני שותפים, בעלי מפעל לייצור מוצרי אלומיניום בריגה, וניהל אותו במשך עשרות שנים. בסוף שנות ה-30 הצטרף אליו בהנהלת המפעל בנו, ישראל הילמן. המפעל ייצר סירים, סירי פלא, מחבתות, מקינטות, איבריקים, קנקנים וקמקומים, מסננות, דוודים ועוד. חומר הגלם - לוחות אלומיניום עגולים, יובאו מקנדה, אנגליה ושווייץ ועובדו במפעל לייצור הכלים. התוצרת יוצאה בחלקה למדינות שכנות ואף לאירופה ונמכרה בארץ לחנויות כלי בית, מסעדות ומטבחים מוסדיים. המפעל העסיק עשרות פועלים.

המפעל עוטר במדליות זהב ביריד המזרח ב-1934 וב-1936, ושילב אותן בניירת המשרדית.

בשנת 1957 נקלע מפעל פלאלום לחובות, ועבר הליך של פירוק וכינוס נכסים. המפעל נמכר לבסוף לשלמה הלטרף שהיה מנהל העבודה של מפעל, והוא המשיך לפעול ברחוב שפירא ברמת-גן. לאחר שהמפעל נסגר סופית, נמכר המגרש בשנת 2000 תמורת כ-17 מיליון דולר, ונבנה עליו פרויקט מגורי היוקרה "אלוני בורוכוב".

## קישורים חיצוניים

* 
* 
* 
* 

## הערות שוליים

250px|ממוזער|ימין|טקסט=פועלת בבית החרושת "פלאלום", 1946|פועלת בבית החרושת "פלאלום", 1946

קטגוריה:ישראל: תעשייה
קטגוריה:רמת גן: היסטוריה
סקואלודון

**סקואלודון** (שם מדעי: *Squalodon*; מילולית: "שן קוצן" כלומר: "שן כריש") הוא סוג נכחד של לווייתן מתקופת האוליגוקן עד המיוקן. המאובנים נמצאו באירופה, ארצות הברית, צ'ילה, ארגנטינה, קוסטה ריקה וברזיל. המין תואר לראשונה ב-1840 ונחשב למין של דינוזאור איגואנודוני, אך בהמשך סווג מחדש כלווייתן.
## מאפיינים
לסקואלודון היה חרטום מוארך וצר בתוכו היו שיניים חדות שהזכירו שיני כריש אך היו קטנות. אורך גולגולתו הגיע ל-1.5 מטר ואורכו הכולל הגיע לחמישה מטרים. הוא היה קטן מאוד ביחס למרבית הלווייתנאים והיה קרוב לדולפיניים המודרניים אך אולי היה קרוב יותר לדולפיני הנהרות החיים כיום במים מתוקים. בדומה לשאר לווייתני השיניים הוא תיקשר והתמצא באמצעות פליטת אקולוקציה מבסיס מקורו.

לווייתן זה חי לאורך הימים הטרופיים הרדודים כנראה בלהקות קטנות וניזון מדגים בעזרת שיניו. הוא עצמו נטרף בידי המגלודון הענקי ולווייתני ענק כמו לווייתן מלווילי.

נכחד בסוף המיוקן כתוצאה משינויי אקלים ואולי תחרות עם דולפינים ולווייתנים מפותחים יותר.
## מאובני גולגולתו

Squalodon bariensis skull.JPG
Squalodon bariensis.JPG
Squalodon sp teeth.jpg

## קישורים חיצוניים

קטגוריה:דולפיני נהרות
קטגוריה:לווייתנים שחיו בפלאוגן
קטגוריה:לווייתנים שחיו במיוקן
קטגוריה:מאובני טקסונים שתוארו ב-1840
קטגוריה:יונקים שחיו באוליגוקן באירופה
קטגוריה:יונקים שחיו באוליגוקן באמריקה הצפונית
דיניקטיס

**דיניקטיס** (שם מדעי: *Dinictis*; מילולית: "דלק נוראי") הוא סוג של טורף נכחד ממשפחת הנימרווידיים הנכחדת שחי באמריקה הצפונית של סוף האאוקן עד לתחילת המיוקן. בצורתו הוא הזכיר חתול שן-חרבי אך למעשה לא היה חתול כלל אלא רק קרוב לחתולים. סוג זה כלל מין אחד - *Dinictis felina*.

מאובני היצור נמצאו בחפירות בססקצ'ואן שבקנדה ובקולורדו, מונטנה, נברסקה, דקוטה הדרומית, דקוטה הצפונית, וויומינג ואורגון. המאובנים הקדומים ביותר שלו התגלו ב-1854.

## תיאור
הדיניקטיס היה טורף בינוני באורך 1.1 מטרים וגובה 60 סנטימטרים. משקלו דמה לגודל של שונר או נמר קטן והגיע ל-12–50 ק"ג והוא היה קטן יחסית למינים אחרים במשפחה כמו ההופלופונאוס, דמוי הנמר. ייתכן שהוא היה מטפס על עצים וחי בדומה לאוצלוט המודרני בערבות ויערות אמריקה הקדומה. הוא היה בעל ניבים ארוכים מאוד איתם היה מסוגל להרוג טרף הגדול ממנו בהרבה, כמו מיני פרסתנים קדומים. מבנה התנועה שלו היה שונה ממבנה תנועה של חתולים בכך שכפות הרגליים היו קטנות יותר, חסרי טפרים נשלפים ועצמות הרגל היו חלשות יותר.

## קישורים חיצוניים

[ממוזער|ימין|240px|ציור מ-1904 של דיניקטיס רודף אחרי [פרוטוצראס]]

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1854
קטגוריה:טקסונים שתוארו בידי ג'וזף ליידי
קטגוריה:נימרווידיים
קטגוריה:מגה-פאונה של הפלאוגן באמריקה הצפונית
קטגוריה:מגה-פאונה של הנאוגן באמריקה הצפונית
קטגוריה:יונקים שחיו בפלאוגן באמריקה הצפונית
קטגוריה:יונקים שחיו במיוקן באמריקה הצפונית
קטגוריה:טורפים שחיו בפלאוגן
קטגוריה:טורפים שחיו במיוקן
פואברותריום

**פואברותריום** (שם מדעי: *Poebrotherium*; משמעות השם של היצור מיוונית עתיקה: "בהמה אוכלת עשב") הוא סוג של גמל קדום שחי בסופו של האאוקן ותחילת האוליגוקן בערבות אמריקה הצפונית.

## מאפיינים
גמל קדום זה היה קטן ופרימיטיבי מאוד ביחס לקרוביו החיים. גמל זה התגלה ב-1847 ליד נהר מיזורי בנברסקה ותואר בידי החוקר ג'וזף ליידי.

גמל זה היה קטן מאוד: הוא הגיע לגובה 90 סנטימטר ושקל 30–42 ק"ג בממוצע. הוא דמה בצורתו ללמה אך היה דמוי-צבי והיה קל-רגליים. ייתכן שגם תפס את תפקידם של הצבאים בפאונה של אמריקה הקדומה והיווה טרף לטורפים הגדולים של הערבות. פיו היה מלא בשיניים קטנות שיועדו ללחיכת עשב והוא יכל להתקיים עליו בשטחי הערבות הפתוחים. עם זאת הוא לא היה מותאם לתנאי מדבר ואקלימים קשים וייתכן שדבר זה גרם להכחדתו.

כדי לרוץ במישורים הוא היה בעל פרסות קטנות כשל מכפילי פרסה רבים ועוד לא פיתח את הכריות השטוחות של הגמל.

## מינים
נמצאו 5 מינים של פואברותריום:
* Poebrotherium wilsoni
* Poebrotherium chadronensis
* Poebrotherium franki
* Poebrotherium eximium
* Poebrotherium labratrum

## קישורים חיצוניים

קטגוריה:בעלי חיים שתוארו ב-1847
קטגוריה:גמליים פרהיסטוריים
קטגוריה:מגה-פאונה של הפלאוגן באמריקה הצפונית
קטגוריה:יונקים שחיו באוליגוקן באמריקה הצפונית
קטגוריה:מכפילי פרסה שחיו באאוקן
קטגוריה:מכפילי פרסה שחיו באוליגוקן
קטגוריה:מכפילי פרסה שחיו במיוקן
קטגוריה:טקסונים שתוארו בידי ג'וזף ליידי
קטגוריה:מאובני טקסונים שתוארו ב-1847
בת' קימבר

**אליזבת' "בת'" קימבר** (באנגלית: **Elizabeth "Beth" Kimber**) היא קצינת מודיעין אמריקאית שעמדה בראש אגף המבצעים החשאיים של ה-CIA.

## ביוגרפיה
קימבר סיימה ב-1984 תואר ראשון בהיסטוריה ממכללת המילטון  במהלך לימודיה שהתה בצרפת שם למדה היסטוריה של האמנות במכון אוניברסיטת לונדון בפריז, רוסית בסורבון ומדע המדינה וממשל במכון למדע המדינה פריז. כמו כן היא בעלת תואר שני במנהל עסקים מאוניברסיטת נורת'ווסטרן ובוגרת התוכנית למנהלים של אוניברסיטת הרווארד.

בתום לימודיה התגייסה ל-CIA. במהלך שירותה הייתה חלק מ"הקבוצה הרוסית" האחראית למודיעין בתחום רוסיה. היא שימשה סגנית השירות החשאי הלאומי של ארצות הברית (אגף המבצעים החשאיים של הארגון), עמדה בראש חטיבת אירופה ואירו-אסיה ושימשה ממלאת מקום המשנה לראש ה-CIA.

בדצמבר 2018 מונתה לראש אגף המבצעים החשאיים של ה-CIA וכיהנה עד יוני 2021. היא האישה הראשונה שכיהנה בתפקיד זה במינוי קבע (ג'ינה הספל שימשה בתפקיד במהלך 2013 אך לא זכתה למינוי קבע).

ב-2022, לאחר 37 שנות שירות ב-CIA פרשה והצטרפה להנהלת חברת "Two Six Technologies". כמו כן היא משמשת חברת דירקטוריון בחברת ManTech ועמיתה בכירה במרכז ללוחמה בטרור של האקדמיה הצבאית של ארצות הברית.
## קישורים חיצוניים
* CIA names Beth Kimber to lead clandestine arm, CBS, 7 בדצמבר 2018
* Beth Kimber becomes first woman to run the CIA's clandestine operations, אתר NBC, 8 בדצמבר 2018

## הערות שוליים

קטגוריה:אנשי ה-CIA
קטגוריה:נשות ה-CIA
סמל סן מרטן

**סמל סן מרטן** הוא סמלה הרשמי של הקולקטיב מעבר לים סן מרטן. בסמל נראים ענפי דקל מבצבצים מול שמש, אלה מסמלים את האקלים הטרופי השורר באי, שקנאי המסמל את הפאונה הפורה באי, היביסקוס המסמל צמחייה, ספינה המסמלת את התיירות (המאופיינת בהתניידות באמצעותה) ומעל לתיאור מתנוססות המילים "Collectivité de Saint Martin" - "קולקטיבת סן מרטן". עד לפברואר 2007 כשעוד קודדה סן מרטן תחת קוד גוואדלופ (GP) בתקן ISO 3166-1 התנוססו המילים "Ville de Saint Martin" מעל לתיאור הסמל.

## קישורים חיצוניים

## הערות שוליים

קטגוריה:הים הקריבי: סמלים
קטגוריה:האנטילים ההולנדיים